எஸ். ஏ. ரகீம்

செய்யது அப்துல் ரகீம் (Seyadu Abdul Raheem, 9 ஆகத்து 1921 - 1989) இலங்கை அரசியல்வாதியும், நாடாளுமன்ற உறுப்பினரும் ஆவார்.

ஆரம்ப வாழ்க்கை
ரகீம் 1921 ஆகத்து 9 இல் பிறந்தார். ஆரம்பக் கல்வியை மன்னார் புனித சேவியர் ஆண்கள் கல்லூரியிலும், இடைநிலைக் கல்வியை யாழ்ப்பாணம் மத்திய கல்லூரியிலும், யாழ்ப்பாணக் கல்லூரியிலும் கற்றார்.

அரசியலில்
ரகீம் 1960 ஆம் ஆண்டில் அரசியலில் நுழைந்தார். 1962 முதல் 1972 வரை மன்னார் நகரசபைத் தலைவராகப் பணியாற்றினார். 1970 நாடாளுமன்றத் தேர்தலில் ஐக்கிய தேசியக் கட்சியின் வேட்பாளராக மன்னார் தொகுதியில் இலங்கைத் தமிழரசுக் கட்சியின் வேட்பாளர் வி. ஏ. அழகக்கோனிடம் 69 வாக்குகள் வித்தியாசத்தில் தோற்றார். அழகக்கோன் 1973 நவம்பர் 25 இல் இறந்ததை அடுத்து 1974 பெப்ரவரி 25 இடம்பெற்ற இடைத்தேர்தலில் 75 அதிகப்படியான வாக்குகளால் தமிழரசுக் கட்சி வேட்பாளர் செபமாலை ஜோன் மார்க் என்பவரை வெற்றி பெற்று நாடாளுமன்றம் சென்றார். 1977 இல் நடந்த தேர்தலில் இவர் போட்டியிடவில்லை.

அரசியலின் பின்னர்
அரசியலில் இருந்து ஓய்வெடுத்த பின்னர் ரகீம் 1978 ஆம் ஆண்டில் கென்யாவுக்கான இலங்கைத் தூதுவராக நியமிக்கப்பட்டார். அனைத்திலங்கை முஸ்லிம் லீக் அமைப்பின் பிரதித் தலைவராகவும், நெற்சந்தைப்படுத்தல் திணைக்களத்தின் பிரதித் தலைவராகவும் இவர் பணியாற்றியுள்ளார். 1989 ஆம் ஆண்டில் காலமானார்.

மேற்கோள்கள்

1921 பிறப்புகள்
1989 இறப்புகள்
இலங்கையின் 7வது நாடாளுமன்ற உறுப்பினர்கள்
மன்னார் மாவட்ட நபர்கள்
இலங்கை அரசியல்வாதிகள்
ஐக்கிய தேசியக் கட்சி அரசியல்வாதிகள்
இலங்கை முசுலிம்கள்
யாழ்ப்பாணக் கல்லூரி பழைய மாணவர்கள்
யாழ்ப்பாணம் மத்திய கல்லூரி பழைய மாணவர்கள்
இருபதாம் நூற்றாண்டு இலங்கை அரசியல்வாதிகள்